tartuNLP/wikipedia-smugri-20251201 huggingface dataset:
Vivian Puusepp

Vivian Puusepp (sünninimi Vivian Bohl; sündinud 3. mail 1981) on eesti filosoof.
Hariduskäik.
2004. aastal lõpetas ta bakalaureuseõpingud Tartu Ülikoolis filosoofia erialal "cum laude" ning 2008. aastal kaitses ta samas magistritöö filosoofias "Ihulisusest kui keha ja vaimu dualismi ületamisest Maurice Merleau-Ponty teoses "Taju fenomenoloogia"" (juhendaja Eduard Parhomenko). Akadeemiliselt on EYS Veljesto liige.
Ta kaitses 2014. aastal Tartu Ülikoolis doktoriväitekirja (juhendaja Bruno Mölder). Ta on ennast täiendanud Konstanzi Ülikoolis, Kopenhaageni Ülikooli Subjektiivsuse uurimiskeskuses (CSR) ja California Ülikoolis Los Angeleses (UCLA). 2014–2015 oli ta järeldoktor Ruhri Ülikoolis Bochumis.
Töökäik.
Ta on septembrist 2014 Tartu Ülikooli teoreetilise filosoofia teadur. 
Looming.
Tegevusvaldkonnad on põhiliselt vaimufilosoofia, kognitiivteadus ja fenomenoloogia, doktoritöös oli tema peamine uurimisteema sotsiaalne tunnetus.
Tiiu Hallap

Tiiu Hallap (sündinud 14. juunil 1960) on eesti filosoof ja tõlkija. Tema peamine uurimisvaldkond on analüütiline vaimufilosoofia.
2000. aastal kaitses ta Tartu Ülikoolis magistritöö filosoofias "Teadvuseteaduse võimalikkuse probleem" (juhendaja Eero Loone, oponent Valdar Parve). Ta on pidanud Tartu Ülikoolis loenguid vaimufilosoofiast.
Hiljem on ta olnud tegev füüsikaleksikon.ee arendusjuhina.
Pere.
Tema ema oli tõlkija Tatjana Hallap.
Partizansk

Partizansk on linn Venemaal Primorje krais. Asub Partizanskaja jõe orus, 154 km Vladivostokist. 
Loodus.
Geograafiline asend.
Partizansk asub Nahhodkast 40 km põhjas Partizanskaja jõe orus. Linna ümbritsevad mäed kõrgusega kuni 500 m.
Kliima.
Linnas on parasvöötme mussoonkliima. Jaanuari keskmine õhutemperatuur on –13,2 ja augusti keskmine õhutemperatuur on 20,5 kraadi. Õhutemperatuuri absoluutseks miinimumiks on –29,9 ja maksimumiks 36,6 kraadi. Sademeid keskmiselt 796 mm aastas.
Taimestik.
Linna ümbritsevad leht- ja segametsad, kus kasvavad amuuri tamm, kask, pärn, mandžuuria pähklipuu, amuuri korgipuu, nulg, kuusk, saar, vaher.
Loomastik.
Partizanski ümbritsevates metsades elavad amuuri tiiger, karu, metskits, metskass, metssiga, naarits, orav.
Rahvusvaheline Noorte Demokraatide Liit

Rahvusvaheline Noorte Demokraatide Liit ("International Young Democrat Union"; lühend IYDU) on mitteriiklik katusorganisatsioon kogu maailma kesk- ja parempoolsete vaadetega poliitilistele noorteorganisatsioonidele, kelle eesmärkideks on ja .
Eesmärgid ja põhimõtted.
IYDU neli põhiprintsiipi on demokraatia, inimõiguste austamine, vabad turud ja vabakaubandus. Erilist tähelepanu pööratakse ka riikliku sekkumise ja sotsialismi leviku peatamisele. Sellega annab IYDU aktiivse panuse Rahvusvahelise Demokraatliku Liidu (IDU), kellele sisuliselt ja organisatoorselt toetutakse, töösse. Eesti koostööpartneriks on Isamaa ja Res Publica Liidu Noored. IYDU ürituste eesmärk on tihendada liikmesorganisatsioonidevahelist kontakti ning vahendada ja arendada organisatsiooni põhimõtteid edendavaid ideid. Selles kontekstis tehakse praegu kampaaniat usuvabaduse edendamiseks ("Campaign for Religious Freedom").
Struktuur.
IYDU-ga on liitunud üle 100 liikmesorganisatsiooni rohkem kui 81 riigist, nende hulgas ka näiteks Junge Union (CDU/CSU noorteühendus Saksamaal), Jeunes Populaires (UMP noorteühendus Prantsusmaal) ja Young and College Republicans USA-s. Need kõik on seotud kohalike kesk- ja parempoolsete parteidega ning seetõttu võtavad aktiivselt osa poliitilistest üritustest. IYDU-ga võivad liituda kõik riiklikud, regionaalsed või rahvusvahelised poliitilised organisatsioonid, kes toetavad organisatsiooni põhimõtete deklaratsiooni ("Declaration of Principles") ja kes on oma eesmärkidele pühendunud. Põhimõtete deklaratsioon on IYDU alusdokument, mis võeti vastu 1981. aastal Washingtonis toimunud konverentsil. Nõukogu koosneb patroonist, ametnikest ja liikmesorganisatsioonidest. Nõukogu valib ametnikud ning kontrollib nende ja ka liikmesorganisatsioonide esitatud aruandeid. Juhatus juhib igapäevategevust ja vastutab ka eelarve täitmise eest. 2012. aastast on IYDU eesistuja Aris Kalafatis. Organisatsiooni patroon on kunagine Briti peaminister Margaret Thatcher.
Berliini müüri langemise 20. aastapäeva puhul toimus 25.–28. novembrini 2009 Berliinis IYDU aastakongress. Noorteorganisatsiooni Junge Union kandidaat Daniel Walther valiti järgneval nõukogu koosolekul detsembris 2010 Londonis esimehe ametisse. Märtsis 2011 toimus ligi 30 osalejaga juhatuse kooslolek iraagi-kurdi aladel asuvas linnas Arbil. Sellele järgnes 23.–26. juunil Colombias, Bogotás "Freedom Forum 2011". Järgmine nõukogu koosolek ja iga-aastased valimised toimusid 9.–13. jaanuarini 2012 Austraalias, Sydneys. Mitmed noorteorganisatsioonid taotlevad liikmestaatust või olemasoleva staatuse reaktiveerimist. 2011. aastal pöörati suuremat tähelepanu uutele liikmetele Lõuna-Ameerikast, Aafrikast ja Aasiast. 2012. aastal toimus vabaduse kampaania Süürias ja Valgevenes.
Kitseenelas (perekond)

Kitseenelas ("Aruncus") on taimede perekond roosõieliste sugukonnas.
Perekonda kuulub eri süstemaatikate kohaselt üks kuni viis liiki:
Marek Järvik

Marek Järvik (sündinud 26. veebruaril 1977) on eesti filosoof. Tema peamine uurimisvaldkond on eetika, sealhulgas keskkonnaeetika.
2001. aastal kaitses Marek Järvik Tartu Ülikooli filosoofia osakonnas magistriväitekirja "Õigused õiguse alusena: moraalikriitiline õiguse põhjendamine" (juhendajad Eero Loone ja Margit Sutrop).
Ta on pidanud Tartu Ülikoolis loenguid sotsiaal- ja poliitilisest filosoofiast.
Andrus Tool

Andrus Tool (sündinud 5. detsembril 1960) on eesti filosoof ja tõlkija. Tema peamised uurimisvaldkonnad on filosoofia ajalugu ja ajaloofilosoofia.
1979–1984 õppis Tool filosoofiat Moskva Riiklikus Ülikoolis ning 1984–1991 Tartu Ülikoolis. 1991. aastal kaitses Andrus Tool Tartu Ülikooli filosoofia osakonnas magistriväitekirja "J.G. Droyseni metahistoriograafiline kontseptsioon" (juhendaja Eero Loone).
1984. aastast on Tool Tartu Ülikooli filosoofialektor. Ta on pidanud loenguid filosoofia ajaloost: antiikfilosoofiast, kesk- ja uusaja filosoofiast, saksa klassikalisest filosoofiast, hermeneutikast ja fenomenoloogiast.
Oblikalutikas

Oblikalutikas ("Coreus marginatus") on putukaliik lutikaliste alamseltsist. Ta on Euroopas, sealhulgas Eestis laialdaselt levinud.
Marek Volt

Marek Volt (sündinud 13. märtsil 1973) on eesti filosoof. Tema peamised uurimisvaldkonnad on esteetika/kunstifilosoofia (sh kunstieetika), spordifilosoofia ja seksuaalfilosoofia (prostitutsiooni ja pornograafia definitsioon).
1999. aastal kaitses Volt Tartu Ülikooli filosoofia osakonnas magistriväitekirja "Controversy about the Cognitive Status of Art in Aesthetics" (juhendajad Eero Loone ja Jaak Kangilaski). 2007. aastal kaitses ta samas doktoriväitekirja "The epistemic and logical role of definition in evaluation of art" (juhendajad Eero Loone ja Margit Sutrop).
1995–1997 õpetas Volt esteetikat Tartu Õpetajate Seminaris. Ta on õpetanud filosoofiat, sealhulgas esteetikat ka Tartu Ülikooli filosoofia osakonnas, kehakultuuriteaduskonnas, avatud ülikoolis ning Mainori Majanduskoolis. 2005–2007 oli ta TÜ filosoofia osakonnas praktilise filosoofia erakorraline assistent.
1997–1999 oli Volt filosoofia osakonna üliõpilaste esindaja Tartu Ülikooli filosoofiateaduskonna nõukogus, 1998–2003 filosoofia osakonna nõukogus. 1998. aastast kuulub ta Balti Esteetika Ühingusse ja 1998. aastast on ta analüütilise filosoofia seminari osaline. 2004. aastal sai temast Eesti Filosoofiaõpetajate Seltsi asutajaliige.
Carl Rudolf Lehbert

Carl Rudolf Georg Lehbert (hüüdnimi Gori; 12/24. jaanuar 1858 Tallinn – 16. märts 1928 Tallinn) oli apteeker ja bioloog, Raeapteegi rentnik ja hilisem omanik.
Tema isa oli Piers Rudolph Lehbert (1820 Valmiera – 1888 Tallinn), Raeapteegi rentnik.
Ta õppis aastail 1879–1883 (proviisor) Tartu Ülikoolis farmaatsiat, Korporatsioon Neobaltia liige.
Riin Sirkel

Riin Sirkel (sündinud 4. mail 1979) on eesti filosoof, Vermonti Ülikooli dotsent. Tema peamised uurimisvaldkonnad on vanakreeka filosoofia ja metafüüsika.
1997–2005 õppis Sirkel Tartu Ülikoolis filosoofiat, kaitstes 2002. aastal bakalaureusekraadi ning 2005. aastal magistriväitekirja "Küsimus olemuse järele: Aristoteles, Avicenna ja Aquino Thomas" (juhendajad Andrus Tool ja Henrik Lagerlund). 2004–2005 oli ta külalismagistrant Uppsala Ülikoolis. 2006–2010 oli Sirkel doktoriõppes Lääne-Ontario Ülikoolis, kus kaitses 2010. aastal doktoriväitekirja "The Problem of Katholou (Universals) in Aristotle" ("Universaalide ("katholou") probleem Aristotelese filosoofias"; juhendajad Henrik Lagerlund ja Devin Henry).
2004–2006 oli Riin Sirkel Eesti Autismiühingu tugiisik. 2004–2006 töötas ta Tallinna Ülikoolis lektorina ning 2005–2007 Tartu Ülikoolis õppejõu, koordinaatori ja erakorralise teadurina. 2007–2010 oli Sirkel assistent ja lektor Western Ontario Ülikoolis, 2010–2012 oli ta järeldoktorantuuris Alberta Ülikoolis. 2012–2018 töötas ta lektorina Vermonti Ülikoolis Ameerika Ühendriikides, alates 2018 samas dotsent.
2005–2007 kuulus Sirkel filosoofia ainenõukokku. 2004. aastast on ta Eesti Filosoofiaõpetajate Seltsi ja 2009. aastast Ameerika Filosoofilise Ühingu liige. Riin Sirkel kuulub ka filosoofilisse grupeeringusse "Frontisterion" ("Taipla").
Yoshihiko Noda

Yoshihiko Noda (jaapani keeles 野田 佳彦 "Noda Yoshihiko"; sündinud 20. mail 1957 Chiba prefektuuris Funabashis) on Jaapani poliitik, kes oli 2. septembrist 2011 kuni 26. detsembrini 2012 Jaapani peaminister.
Ta on lõpetanud Waseda Ülikooli.
Juunis 2010 sai ta Naoto Kani valitsuse rahandusministriks. 26. augustil 2011 valiti ta Jaapani Konstitutsioonilise Demokraatliku Partei esimeheks.
30. augustil 2011 valis Jaapani parlamendi alamkoda Yoshihiko Noda peaministriks.
Pärast kaotust 2012. aasta parlamendivalimistel astus Yoshihiko Noda partei esimehe kohalt tagasi.
Toomas Lott

Toomas Lott (sündinud 18. juunil 1979) on eesti filosoof, kelle peamine uurimisvaldkond on antiikfilosoofia (eriti Platon).
Haridus.
Aastatel 1986–1997 õppis Lott Tallinna Laagna Gümnaasiumis. 1997–2001 oli ta Tartu Ülikoolis filosoofia bakalaureuseõppes, 2001–2004 magistrantuuris, kaitses magistriväitekirja "Häälestatud mõtlemine Martin Heideggeri "Lisandusis filosoofiale (Omanemisest)"" (juhendaja Tõnu Luik). 2012. aasta septembris kaitses ta sealsamas väitekirja "Plato on Belief (doxa). "Theaetetus" 184B-187A" (juhendajad Roomet Jakapi ja Ülo Matjus).
Töö.
Aastatel 2004–2005 oli Toomas Lott õppeülesande täitja Tallinna Ülikoolis. 2006–2008 oli ta Tartu Ülikooli keeleteaduse ja -tehnoloogia doktorikooli erakorraline teadur, alates 2009. aastast on ta teadur Tartu Ülikooli filosoofia osakonnas. Ta on lühikest aega õppinud ja teinud uurimistööd Freiburgi ülikoolis, Pariisi I ülikoolis (Pantheon-Sorbonne), Cornelli ülikoolis ja Konstanzi ülikoolis. 
Aastatel 2005–2006 oli Lott Eesti Filosoofiaõpetajate Seltsi liige ning 1999–2006 kuulus ta filosoofiaühendusse Frontisterion.
Kaitseliidu Valgamaa malev

Kaitseliidu Valgamaa malev on Kaitseliidu territoriaalne üksus, mis tegutseb Valga maakonnas.
Koosseis.
Valgamaa malev koosneb 
Ajalugu.
Kaitseliit asutati 11. novembril 1918. Organisatsiooni esialgne nimetus oli Eesti Kaitse Liit ning kontor asus Tallinnas Brokusmäel majas nr 8. Organisatsiooni esmaülesandeks sai sisejulgeoleku tagamine. 11. novembri õhtul Laevanduse" kontoris toimunud koosolekul loobuti Saksa okupatsiooniaegsest bürgerwehrist ja uus organisatsioon nimetati kaitseliiduks. Uue kaitseliidu juhtimise võttis endale Ernst Põdder. Ilmus päevakäsk nr. 1 järgneva sisuga: 1. Alates tänasest päevast võtan E. K. L. juhatuse endale. Alla kirjutanud kaitseliidu juhataja Põdder. Maakondade korralduste ülemaiks nimetan endised Eesti sõjaväe ohvitserid: Harju maakonna ja Tallinna ülem on Kann. Wiru maakonna ja Rakwere Reek. Tartu maakonna ja Tartu Kurvits. Järwa maakonna ja Paide Puskar. Wiljandi maakonna ja Wiljandi Kubu. Läänemaakonna ja Haapsalu Rõuk. Pärnumaakonna ja Pärnu Tannbaum. Wõru maakonna ja Wõru Vreemann. Walga linna Irw. Saare-, Hiiu- ja Muhumaa Poopuu.
Salk Valgas asunud ohvitsere tuli 18. novembril kokku, nimelt Eduard Ahman, E. Juul, Karl Kornel, Leo Orgusaar, Paul Vassil ja Otto Tief, ja seitsmendana vabatahtlik F. Jänes. Koosolek otsustas: Valka tuleks luua kaitseväelaste kogunemispunkt. Organiseerimist raskendasid asjaolud, et kapten Anton Irv ei ole jõudnud Valgasse, 2) kohalike asutuste ülevõtmist takistas Saksa soldatite nõukogu ja 3) lätlased ei toetanud Eesti väeosa asutamist.
TTV

TTV on lühend, mis võib tähendada mitut asja.
Merle Palmiste

Merle Palmiste (sündinud 1. novembril 1970 Tallinnas) on eesti näitleja.
Ta on lõpetanud 1988. aastal Tallinna 9. Keskkooli ja 1992. aastal Tallinna Konservatooriumi lavakunstikateedri (15. lend).
Palmiste töötab 1992. aastast näitlejana Eesti Draamateatris.
Herluf Bidstrup

Christian Hans Herluf Bidstrup (10. september 1912 Berliin – 26. detsember 1988 Allerødi vald, Taani) oli Taani kunstnik ja karikaturist. 
1930. aastatel sai ta viljakaks karikaturistiks. Ta oli omal ajal väga populaarne Saksa Demokraatlikus Vabariigis ja Nõukogude Liidus. Lisaks poliitilistele karikatuuridele leidis tema loomingus kajastamist inimese igapäevaelu ja inimlikud nõrkused, mis ilmusid naljapildisarjadena. 
Bidstrup on tänapäeval läänes peaaegu unustatud.
Perekond ja kunstiharidus.
Tema isa oli taanlane, kes elas Saksamaal, teenides elatist kunstnik-dekoraatorina. Bidstrupi ema oli sakslanna. 1917. aastal kolis Bidstrupide pere Taani. 
Ta omandas aastail 1931–1935 kunstihariduse Kopenhaagenis asuvas Kuninglikus Taani Kunstiakadeemias.
Elu ja looming.
Esimene karikatuur avaldati 1932. aastal. Aastail 1936–1945 töötas ta ajalehe Socialdemokraten kaastöölisena. Sõjaeelses Taanis sai ta populaarseks raamatuillustraatoriks. Üksikuid töid oli tal ka teatrikunstnikuna. 
Bidstrup oli Taani Kommunistliku Partei liige. Alates 1945. aastast töötas ta kommunistlikus ajalehes Land og Folk. 
Bidstrupi kui kunstniku looming jaguneb kahte loomeperioodi. Esimeses perioodis olid ülekaalus poliitilised karikatuurid, mida iseloomustab üldsõnalisus ja probleemide lihtsustamine. Teises loomeperioodis, mil ta esines humoristlike lühiseriaalidega, kerkis tema omanäolisus eriti esile ja alles siin lõi tema anne särama.
Orianthi

Orianthi (kodanikunimega Orianthi Panagaris; sündinud 22. jaanuaril 1985) on Austraalia naismuusik, laulja, muusikakirjutaja ja kitarrist. 
Teda teatakse Michael Jacksoni peakitarristina kontsertide seerial "This Is It". Tema debüütsingel "According to you" tuli Jaapani edetabelites 3. kohale, Austraalias 8. kohale ja USAs 17. kohale. Tema teine album, "Believe", ilmus 2009. aasta lõpus. 
Elu ja karjäär.
Orianthi Panagaris on sündinud Austraalias Adelaide'is ja on Austraalia ning Kreeka päritolu. Kolmeaastaselt hakkas Orianthi klaverit õppima ning kuueaastaselt hakkas ta kitarrimängu õppima. Kuueselt õppis ta mängima akustilist kitarri ja üheteistkümneselt hakkas ta oma isa julgustamise peale elektrikitarri mängimist õppima. 15-aastaselt pani ta rohkem rõhku laulude kirjutamisele ja sellega alustas ta oma karjääri. Ta on mänginud bändides alates 14. eluaastast Inglismaal ja Prantsusmaal ning andis oma esimese kontserdi 15-aastaselt Steve Vaile. Kui Orianthi oli 18, kohtus ta Carlos Santanaga ning hakkas temaga muusikat tegema. Carlos kutsus Orianthi endaga muusikat tegema heliproovi jaoks ning hiljem kutsus ta endaga lavale esinema ta Adelaide'i kontserdil, Memorial Drive'il, 30. märtsil 2003.
Sovetski

Sovetski on linn Venemaal Handi-Mansi autonoomses ringkonnas, Sovetski rajooni keskus. Linnas on lennujaam.
Ajalugu.
1963. aastal, kui käis Ivdeli–Obi raudtee ehitus, asutati Sovetski alev. 1996. aastal sai Sovetski linnaõigused.
Pokatši

Pokatši on linn Venemaal Handi-Mansi autonoomses ringkonnas.
Ajalugu.
Pokatši alev tekkis 1978. aastal Pokatši naftaleiukoha territooriumil. 1984. aastal hakati alevit ehitama 15 km vanast kohast eemal. 1992. aastal sai Pokatši linnaõigused.
Northwood

Northwood on paikkond Londoni Hillingdoni linnaosas.
Elanikke oli 2008. aastal 11 068. 
Paikkonda on ürikutes esmamainitud 1435. aastal.
Northwood sai endale raudtee 1887. aastal.
1902. aastal oli elanikke 2500.
Northwoodi nimega on seotud Northwood Headquarters – Briti relvajõudude ("British Armed Forces" ) peakorteri rajatised Hertfordshire'i krahvkonnas Eastburys, mis asub Northwoodi vahetus naabruses. Sissepääsu kohal on silt "Northwood Headquarters" (). Selle sildi taga paiknevad kolm väejuhatust: Briti relvajõudude alaline ühendstaap ("Permanent Joint Headquarters"), Briti merejõudude ülemjuhataja peakorter ("Headquarters of Commander in Chief Fleet") ja NATO Northwoodi mere-osavägede väejuhatus ("Allied Maritime Component Command Northwood").
Aastail 1939–1969 paiknes siin RAF Coastal Commandi peakorter koos sõja alul rajatud maa-aluse juhtimiskeskusega.
Virginia Water

Virginia Water on küla Inglismaal Surrey krahvkonnas Londonist umbes 30 km edelas.
Halduslikult kuulub Virginia Water Runnymede'i omavalitsusüksusse. 2001. aasta rahvaloenduse järgi oli külas 6113 elanikku.
Järv asub Bourne'i jõe kaldal. Küla läbides on jõgi 25 m kõrgusel merepinnast. Küla kese on 29–39 m kõrgusel merepinnast. Bourne'i jõgi suubub Thamesi.
Küla on nime saanud Virginia Wateri järve järgi, mis asub Windsor Great Parki nimelise hirvepargi edelaservas. Virginia Wateri järv omakorda võis nime saada Elizabeth I järgi, sest "virgin" tähendab inglise keeles neitsit ja Elizabethi nimetati neitsilikuks kuningannaks, sest ta ei abiellunud kunagi. Kuid järv ise on kuningannast poolsada aastat hilisem: ta rajati 1746. aastal Bourne'i jõge paisutades. Pärast seda, kui järv 1768. aastal paisu purustas ja tühjaks jooksis, taastati järv 1780. aastal märksa suuremana, tänapäevases suuruses.
Järve ümbermõõt on 7,2 km. Pool sellest on sillutatud ja pool sillutamata jalgtee.
Virginia Wateri järv on iseloomuliku kujuga. Teise maailmasõja ajal lasti järv tühjaks, sest kardeti, et Luftwaffe võib järve kasutada lennukite asukoha kindlaksmääramiseks.
21. sajandil kasutati järve kaldaid Harry Potteri filmide järvekaldastseenide ja 2010. aasta filmi "Robin Hood" paadistseenide filmimiseks.
Küla sai endale raudtee 1856. aastal. Külas on raudteejaam, kust saab mugavalt sõita Londoni Waterloo jaamani. Uus raudteejaamahoone ehitati 1973. aastal.
1873–1885 ehitati Virginia Waterisse Holloway sanatooriumi nimeline hullumaja. See lõpetas tegevuse 1980 ja pärast 1994–2000 kestnud restaureerimist müüdi elamukompleksiks. Vahepealsel ajal kasutati Holloway sanatooriumi sageli filmivõtete jaoks. Seal on filmitud sarja "Inspektor Morse" paljud jaod, seal on muuvisid filminud Adam Ant, Alphaville, The Cure, Ozzy Osbourne ja Bonnie Tyler, rääkimata vähem tähtsatest muusikutest.
1920. aastatel rajati Virginia Waterisse Wentworth Estate'i nimeline 7 km² suurune asum, mis on tuntud rikaste ja kuulsate elanike poolest. Minevikus on seal elanud Cliff Richard, Elton John, Boriss Berezovski ja Andrei Ševtšenko, aga praegu näiteks Ron Dennis, Eddie Jordan, Ernie Els, Gary Numan ja Brunei sultan. 1998 elas seal Augusto Pinochet, kes põgenes oma kodumaalt Suurbritanniasse ja elas seal seni, kuni ta jälle Tšiilile kohtupidamiseks välja anti.
Virginia Water on golfikeskus. Asula lähedal on neli golfirada. Sel põhjusel elab Wentworth Estate'is palju golfimängijaid.
Külast 13 kilomeetri kaugusel kirdes asub Heathrow' lennujaam.
Durdle Door

Durdle Door on Edela-Inglismaa lõunarannikul Dorsetis asuv paekivist looduslik kaar.
Nimi "Durdle" tuleneb vanainglise sõnast "thirl", mis tähendab 'läbi uuristama'.
See meres paiknev kaljukaar on moodustunud lakkamatu merelainetuse töö tulemusena: pehmemate kivimitega kaljuosad murenevad kergemini ja sel viisil laine lõpuks uuristabki kaljusse avause.
Durdle Door on moodustunud kohale, kus eri kivimite kihid ei lasu üksteise peal nagu tavaliselt, vaid üksteise kõrval. Kõige enam mere pool on suhteliselt õhuke paekivikiht, millest ongi kaar moodustunud. Paas peab merele suhteliselt hästi vastu. Selle taga on portlandi lubjakivikiht, mis on märksa vähem vastupidav. Meri on seda üsna palju ära uhtunud, ainult keskosas on see säilinud, sest paas kaitseb seda mere otsese rünnaku eest ja lained pääsevad sinna juurde ainult ringiga, mis vähendab nende kulutusjõudu. Kaugemal maa pool on kriidikaljud, mis jällegi merele paremini vastu peavad. Kriidi- ja paekihti eraldab teineteisest 120 m pikkune ja 50 m laiune lubjakivist maasäär.
Kaare tänane ilu ei kesta lõputult. Lõpuks variseb kaar kokku nagu need, mida saab näha Ladrami lahes Ida-Devonis.
Durdle Door kuulub Dorseti ja Ida-Devoni ranniku koosseisus UNESCO maailmapärandi nimistusse.
Kuigi Durdle Door asub eramaal, tohivad külastajad seda vaatama minna.
Chesil Beach

Chesil Beach ehk Chesil Bank on Edela-Inglismaa lõunarannikul Dorsetis asuv veerkividega kaetud kitsas valdavalt sirgjooneline looduslik kaldaala, mis on kuulus oma veerkivide suuruse, liigirohkuse ja vaheldusrikkuse poolest.
Chesil Beach on 29 km pikk, kuni 200 m lai ja kuni 14,7 m kõrge.
Chesil Beachi on tekke poolest sageli tomboloks peetud. Tombolo on maasäär, mis tekib lainete kantud setetest saare ja mandri või kahe saare vahele. Chesil Beachi üks ots on Britannia saarel Abbotsburys ja teine ots Portlandi saarel. Siiski on Chesil Brach tekkelt hoopis rannavall. Ta tekkis pärast viimast jääaega, kui merevee tase Briti saartel tõusma hakkas. Chesil Beachi kohale tekkis rannavall. Ühelt poolt kandsid lained sellele materjali järjest juurde, nii et see ei kadunud vee alla, kuid teisalt pääses vesi ikkagi rannavalli taha ja tekitas sinna Fleeti laguuni. Laguun on üsna madal, selle maksimaalne sügavus on 3 meetrit. Seda, et Chesil Beach ei ole tombolo, näitab asjaolu, et tombolo on rannikutega, mida ta ühendab, risti, aga Chesil Beach kulgeb rannikuga umbes paralleelselt.
Kivid, mis Chesil Beachil paljanduvad, on üsna ühesuguse suurusega, kuid see suurus on maasääre eri osades erinev. Loodeotsas West Bays on need hernesuurused, kaguotsas Portlandi lähedal apelsinisuurused. Räägitakse, et salakaubavedajad, kes keset ööd Chesil Beachile jõudsid, suutsid kivide suuruse järgi kindlaks teha, missugusesse Chesil Beachi ossa nad on sattunud.
Chesil Beach pakub enda taga olevale rannikule tuulevarju. Seal asuvad Weymouthi linn ja Portlandi saarel on hulk külasid, mis saavad sellest tuulevarjust kasu.
Abbotsburys on 1 ha suurune kühmnokk-luikede koloonia, kus aastas pesitseb 150 paari luikesid ja teist sama palju ei pesitse, nii et luikede koguarv võib ulatuda 600-ni. Luigekolooniat on esimest korda mainitud 1393, aga nähtavasti eksisteeris see juba tükk aega varem.
Chesil Beach ja Fleeti laguun kuuluvad Dorseti ja Ida-Devoni ranniku koosseisus UNESCO maailmapärandi nimistusse.
Chesil Beachi läheduses olev rannik on hõredalt asustatud. Samas asub lähedal Portlandi mereväebaas. Sellepärast kardeti teise maailmasõja ajal, et Saksamaa dessant Suurbritanniasse toimub just nimelt Chesil Beachil. Selle vältimiseks püstitati mitmesuguseid kaitserajatisi. Merre püstitati metallsõrestikke, mis takistasid laevadel randumist. Rannikul püstitati palju punkreid, tankitõrjekaevikuid, miinivälju ja leegiheitjaid. Sõja käigus, kui Saksamaa kaotas initsiatiivi ja Suurbritannia hakkas valmistuma dessandiks, kasutati Chesil Beachi kuulipildujatule harjutamiseks. Ühtlasi katsetas lennuvägi Chesil Beachil operatsiooni "Chastise" jaoks uudset mööda vett veerevat silindrikujulist pommi.
Harry Tõnuri

Harry Tõnuri (20. november 1921 Tallinn – 24. juuni 1986 Tallinn) oli eesti tennisist ja muusikapedagoog.
Tennise Eesti NSV meistrivõistlustel meeste paarismängus võitis ta koos Guido Taftiga 1947. aastal pronksi ja 1950. aastal hõbeda, segapaarismängus koos Aino Utsoga 1949. aastal pronksi.
Ta lõpetas Tallinna Reaalkooli 1941. aastal, Tallinna Konservatooriumi muusikateaduse erialal ning 1952. aastal Tallinna Polütehnilise Instituudi majandusteaduskonna rahanduse ja krediidi eriala.
Ta töötas aastatel 1956–1986 Tallinna Lastemuusikakooli õppealajuhataja ja muusikaliteratuuri õpetajana.
Tennisist Feliks Tõnuri oli tema kaksikvend.
Küütri tänav

Küütri tänav (saksa keeles "Küterstraße") on 180 m pikk tänav Tartu kesklinnas. 
Tänav algab Jakobi tänava ja Ülikooli tänava ristmikult, ristub Rüütli tänavaga ning lõpeb Kompanii tänaval. Ülikooli ristmikult ülesmäge jätkub Küütri tänav Jakobi tänavana. Varem (alates 1932. aastast) on Küütri tänav olnud osa Gustav Adolfi tänavast. Nõukogude ajal oli tänav osa Kingissepa tänavast.
Nime sai Küütri tänav selle ääres keskajal asunud lihunikuäridest: alamsaksa keeles on lihunik või vorstimeister "Kuter". Nimi on teada vähemalt 1553. aastast, toonastes raeprotokollides oli see "Kuterstrasse".
Küütri tänava ääres asub hotell London (endine õllerestorani Humal ja kohviku Ko-Ko-Ko hoone), Rüütli nurgal kohvik Kohvipaus, ülikooli poole jääb restoran Hot Pot ja muud ärid. Varem on seal tegutsenud kino Ateena ja restoran Volga, samuti hiina söögikoht Tsink Plekk Pang, mille hoones Nõukogude ajal asus dieetsöökla Tempo.
Albert Sakkart

Albert Sakkart (21. juuni 1909 Dolgaja Melnitsa, Oudova maakond – 22. märts 1938 Moskva) oli eesti kommunistliku liikumise tegelane, EKP Keskkomitee liige aastatel 1934–1938.
Ta oli illegaalse, Jaan Kreuksi nimelise parteiorganisatsiooni ajalehe Külaproletaarlane toimetaja, kuni lahkumiseni NSV Liitu 1935. aastal. 
Arreteeriti 1937 Moskva oblastis. Lasti maha. Maetud Kommunarkas.
Tema järgi nimetati Puiestee tänavat Jõgeval varem Albert Sakkarti tänavaks.
Voldemar Sassi

Voldemar Sassi (19. oktoober 1899 Raadi vald, Tartumaa – 8.juuli 1941 Paikuse, Pärnumaa) oli Eesti NSV poliitik ja kommunistlik ühiskonnategelane. 
Voldemar Sassi oli üks kommunistliku liikumise eestvedajaid Tartus. Ta oli Üle-Eestimaalise Noorproletaarlaste Ühingu liige, 1922. aastast EK(b)P liige. 1923. aastal valiti ta Töörahva Ühise Väerinde nimekirjas Tartu linna volikokku.
1924. aastal mõisteti V. Sassi 149 protsessil eluaegsele sunnitööle. Vabanes 1938. aasta amnestiaga. Aastatel 1940–1941 oli ta EK(b)P Tartu Maakonnakomitee sekretär,15. maist 1941 Ametiühingute Kesknõukogu esimees.
Voldemar Sassi oli II Riigivolikogu ja Eesti NSV Ülemnõukogu I koosseisu liige, Eesti NSV Ülemnõukogu juhataja alates 25. augustist 1940 kuni 1941. aasta juulini. 1941. aastal valiti ta NSV Liidu Ülemnõukogu liikmeks.
Voldemar Sassi hukkus Suvesõjas Nõukogude poolel võideldes Pärnumaal.Viimati nähti teda elusana 8. juuli hommikul 1941 Pärnus. 
Tema järgi sai nime Voldemar Sassi nimeline sovhoos.
Ondřejovi Observatoorium

Ondřejovi observatoorium (tšehhi keeles "Observatoř Ondřejov") on Tšehhi Teaduste Akadeemia Astronoomia Instituudi koosseisu kuuluv observatoorium, mis asub Ondřejovi küla lähedal umbes 35 km Prahast kagu pool. Observatooriumi geograafilised koordinaadid on .
Observatooriumi rajas 1898. aastal tšehhi tööstur ja amatöörastronoom Josef Jan Frič. Ehitamine võttis 8 aastat ja esimesed vaatlused viidi läbi ööl vastu 1. augustit 1906. Frič kinkis 28. oktoobril 1928 oma eraobservatooriumi Tšehhoslovakkia riigile.
Ondřejovi observatooriumile on muude saavutuste hulgas kuulsust toonud suure arvu asteroidide avastamine. 2011. aasta 14. augusti seisuga on Ondřejovi observatoorium 655 avastatud asteroidiga maailmas 27. kohal.
Suurim observatooriumile kuuluv teleskoop on kahemeetrine Cassegraini teleskoop, millega viiakse läbi vaatlusi alates 1967. aastast.
Lenka Kotková

Lenka Kotková (neiupõlves Šarounová; sündinud 26. juulil 1973 Dobřichovices) on tšehhi astronoom, silmapaistev asteroidide avastaja. Ta töötab Praha lähedal Ondřejovi Observatooriumis.
Adahhan Madumarov

Adahhan Madumarov (Адахан Мадумаров; sündinud 9. märtsil 1965 Oši oblastis) on Kõrgõzstani poliitik, partei Bütün Kõrgõzstan juht, Kõrgõzstani Ülemnõukogu (Džogorku Kengeši) esimees ("toraga") aastatel 2007–2008.
Madumarov oli Bütün Kõrgõzstani kandidaat 2011. aasta presidendivalimistel. Siseministeerium kahtlustas, et Madumarov oli segatud president Kurmanbek Bakijevi administratsiooni kunagise juhi Medet Sadõrkulovi tapmisse 2009. aasta märtsis.
Madumarov ja tema partei olid vastu parlamentaarse riigikorra kehtestamisele 2010. aasta põhiseadusega. Ta propageeris korra aastas koos käiva "rahva kurultai" sisseseadmist või taastamist. Kõrgemad võimumehed oleksid kurultai ees aruandekohuslased ja kurultail oleks õigus neid tagasi kutsuda.
Presidendivalimiste eelses teledebatis, kus saatejuhid esitasid Madumarovile küsimusi Sadõrkulovi ja ajakirjanik Ališer Saipovi surma kohta, kuulutas Madumarov, et kuulujutte levitavatel ajakirjanikel tuleks keeled ära lõigata.
Madumarov kuulus 2010. aastani Kurmanbek Bakijevi parteisse Ak Džol.
Nooruses töötas ta sovhoosis, teenis aega Nõukogude armees ja õppis Tveri Riiklikus Ülikoolis.
Kaselised

Kaselised ("Betulaceae") on puittaimede sugukond pöögilaadsete seltsist.
Sugukonda kuulub kuus perekonda umbes 130 liigiga. Enamik perekondi kasvab põhjapoolkera parasvöötmes, mõned liigid ka lõunapoolkeral Lõuna-Ameerikas Andides.
Varasemates klassifikatsioonides olid kaselised jaotatud kaheks sugukonnaks: "Betulaceae" (lepp ja kask) ning "Corylaceae" (sarapuulised) (ülejäänud perekonnad). APG III süsteem (2009) käsitleb neid kaseliste sugukonna alamsugukondadena ("Betuloideae" ja "Coryloideae"). 
Kaseliste sugukonna lähimad sugulased on kasuariinilised ("Casuarinaceae").
Ene Järvis

Ene Järvis (aastatel 1976–1984 Ene Janson; 26. oktoober 1947 Kiidjärve – 24. juuni 2025) oli eesti näitleja.
Haridus.
Ta lõpetas 1966. aastal Põlva Keskkooli ja 1970. aastal Tallinna Riikliku Konservatooriumi lavakunstikateedri (4. lend).
Loominguline töö.
Ene Järvis töötas aastatel 1970–2009 näitlejana Tallinna Linnateatris. Hiljem oli ta vabakutseline näitleja.
Järvis on mänginud ka Eesti Raadio meelelahutussaadetes, Eesti Televisiooni telelavastustes („Mõmmi ja aabits”, 1976–1977 ja 1998–1999; „1991”, 1992) ning osalenud kuuldemängudes: "Tiima ja lõvi" 1977, "Pärlipüüdja" 1987, "Kolm naist liftis" 1990, "Ustav sõber" 1992.
Isiklikku.
Ta oli aastatel 1976–1984 abielus Vello Jansoniga.
Common Language Runtime

Common Language Runtime ehk CLR on Microsofti käituskeskkond .NET-platvormi jaoks. CLR käitab .NETi programmeerimiskeeltes (C#, VB.NET jt.) kirjutatud programme.
CLR on virtuaalmasin, mis kompileerib .NET-rakenduse MSIL-vahekeelest masinkeelde, misjärel saab protsessor seda otse käivitada. Kompileerimiseks kasutab CLR sünkroonkompilaatorit ("just-in-time compiler").
Kaitseliidu Jõgeva malev

Kaitseliidu Jõgeva malev on Kaitseliidu territoriaalne üksus, mis tegutseb Jõgeva maakonnas.
Jõgeva maleva pealik on alates 4. juunist 2012 major Mati Kuusvere, kes 2011. aasta 1. juunist juhtis malevat malevapealiku kohusetäitjana.
Koosseis.
Jõgeva maleva koosseisu kuulub 
Lisaks allub malevale Kirna õppekeskus.
Ajalugu.
Kaitseliidu Jõgeva maleva pealik oli selle loomisest 1990. aasta 23. augustil kuni 2002. aasta 31. juulini major Ants August Nurk. 
Malevapealik oli 1. augustist 2002 kuni 1. juunini 2011 major Janno Rosenberg, kes oli malevas varem teeninud ka väljaõppeohvitseri ja instruktorina.
Jõgeva malevkond

Jõgeva malevkond on Kaitseliidu Jõgeva maleva territoriaalne allüksus. 
Jõgeva malevkonna vastutusala hõlmab Jõgeva linna, Jõgeva valla, Palamuse valla ja Tabivere valla.
Kaitseliidu Rapla malev

Kaitseliidu Rapla malev on Kaitseliidu territoriaalne üksus, mis tegutseb Rapla maakonnas.
Rapla maleva pealik on Major Indrek Jürgenson, alates 1. juulist 2022.
Ajalugu.
Enne Teist maailmasõda asus Raplas Kaitseliidu Harju maleva Rapla malevkonna keskus, K. L. Rapla malevkonna pealik oli Johannes Võmma. 
Kaitseliidu taastamise ajal toimus 23. märtsil 1990 toimus Raplas koosolek, kus valiti Rapla Kaitseliidu esimeseks pealikuks Manivald Kasepõld. 
Manivald Kasepõld täitis Rapla Kaitseliidu pealiku kohustusi sama aasta 12. aprillini, mil peeti Eesti Kaitseliidu Rapla lipkonna asutamiskoosolek ja valiti lipkonna pealikuks Valdo Jänes, kelle ametisoleku aastail pandi alus toimivale malevale. Kaitseliidu Rapla maleva sünnipäevaks peetakse lipkonna asutamiskoosoleku kuupäeva. 
Rapla maavalitsus annetas Rapla malevale lipu, mis õnnistati Raplas 1998. aasta 7. novembril. 1999. aastal ostis Kaitseliidu peastaap Rapla vallalt Alu mõisa hoone ja rajas sinna koolituskeskuse
2010. aasta aprillis oli Rapla malevas koos eriorganisatsioonidega 815 liiget, malevas töötas 18 palgalist. 
Kaitseliidu Rapla malevasse kuuluvad:
Endised pealikud.
Rapla lipkonna pealik on olnud Valdo Jänes ning Rapla maleva pealikud Rein Pajunurm, Aksel Heidemann, Avo Aljas, Arnold Juhans, Heino Rebane, Aarne Sillamaa ja Peeter Tani, Arni Ilves.
Tüüp 10

Tüüp 10 (10式戦車 Hito-maru-shiki-sensya) on praegu kõige moodsam Jaapani põhilahingtank. 
Ülevaade.
Tüüp 10 on töötatud välja programmi TK-X (MBT-X) raames. Programmi eesmärgiks oli pakkuda asendaja Jaapani Omakaitsejõudude tankidele Tüüp 74 ja täiendust tankidele Tüüp 90. Tanki arendamine algas 1990. aastatel ja tootmist alustati 2010. aastal. Esmakordselt esitleti tanki prototüüpi 13. veebruaril 2008. aastal Tehnoloogia uurimis ja Arendus Instituudis Sagamiharas. Tanki loomisel on pööratud suurt tähelepanu C4I võimekusele, võimsusele, tulejõule, kaitsele ja mobiilsusele. Tanki loomisel on mõeldud asümmeetrilise sõja ohtudele ja üritatud tagada kaitse tankitõrjegranaatide eest. 
Soomus.
Tanki soomus koosneb moodulitest, mis võimaldab vastavalt ülesandele ja kaalupiirangutele soomuskaitsele eri komponente lisada. Modulaarsete komponentide kasutamine on võrreldes Tüüp 90-ga tunduvalt tõhustanud küljesoomust. Baasvarustusega kaalub tank 40 tonni, täisvarustusega 48 tonni. Aastal 2008 demonstreeritud prototüüp kaalus 44 tonni. Tüüp 10 on seega kergem, kui enamus teisi moodsaid põhilahingtanke ja kaalub 10 tonni vähem, kui Tüüp 90. Tanki kaalu on vähendatud, et tulla vastu Jaapani teedel kehtivatele nõuetele. Kaalupiirangute tõttu ei saa näiteks Tüüp 90-t väljaspool Hokkaidō saart kasutada. 
Relvastus.
Vastavalt GlobalSecurity raportile kasutatakse uuel tankil tõenäoliselt uut 120 mm sileraudset tankikahurit, mille töötas välja Jaapani Terasetööstus. Terasetööstus tootis litsentsi alusel ka Tüüp 90-l kasutatud Rheinmetalli 120 mm tankikahurit L44. On võimalik kasutada ka pikemaid relvaraudu, kas 50 või 55 kaliibrit. Kasutatakse uut soomustläbistavat laskemoona, kuid on võimalik kasutada ka standardset 120 mm NATO laskemoona. Tankil on automaatlaadija, mis võimaldab piirduda kolme meeskonnaliikmega, kuna eraldi meest laaduriks ei ole tarvis. Komandöri panoraamsihik on võrreldes Tüüp 90-ga paremale nihutatud ja kõrgemale tõstetud, et tagada komandörile laia vaatevälja. Päeva ja öösihikukud on paigutatud ümber torni ja katavad 360 kraadi ning annavad sisendi C4I süsteemile.
Kahuriga paralleelselt paikneb 7,62 mm kuulipilduja. Õhutõrjeks on katusele paigaldatud kaugjuhitav 12,7 mm kuulipilduja. 
Osadele tankidele on etteotsa plaanis paigaldada sahk.
Mootor ja käiguosa.
Tankil on CVT (inglise keeles "Continuously variable transmission") ülekanne, mis võimaldab sõita 70 km/h nii edasi kui tagurpidi. Tüüp 10 kasutab pool-aktiivset hüdropneumaatilist vedrustust, mis võimaldab tanki kõrgust muuta ja seda igas suunas kallutada.
Jõuallikaks on 1200 hobujõuline V8 diiselmootor.
Hind ja tootmine.
Tanki arendustöö läks maksma umbes 48,4 miljardit jeeni (umbes 447 miljonit dollarit) ja ühiku hinnaks oletati 700 miljonit jeeni. 
Jaapani kaitseministeerium tunnistas tanki vastuvõetavaks 2009. aasta detsembris. Aastal 2010 tellis Kaitseministeerium kolmteist tanki 12,4 miljardi jeeni eest. Need võeti kasutusele 2011. aastal.
Andreas Paulus

Andreas Leonhard Paulus (sündinud 30. augustil 1968 Frankfurdis) on saksa õigusteadlane. Alates 2010. aasta märtsist Saksa Põhiseadusliku Kohtu (saksa keeles "Bundesverfassungsgericht") Esimese Senati liige.
Elukäik.
Andreas Paulus kasvas üles Eppstein-Vockenhausenis, kuhu perekond kolis 1970. aastate keskel. Eppsteinis omandas ta põhihariduse ning samuti lõpetas Bischof-Neumanni nimelise gümnaasiumi Königsteinis.
Haridus.
Andreas Paulus on õppinud õigusteadust Göttingeni, Genfi, Müncheni ja Harvardi ülikoolides. 1994. aastal sai ta oma esimese kraadi ning 1996. aastal teise.
Aastal 2000 kaitses ta Müncheni ülikoolis doktoritööd teemal "Rahvusvahelise õiguse kogukond" ("Die internationale Gemeinschaft im Völkerrecht"). 2003. aastal anti talle järeldoktoriõppe teadustööks stipendium Bayerischer Habilitationsförderpreis. Õppeaastal 2003/2004 töötas ta külalisprofessorina Michigani Õigusülikoolis ning juulis 2005 Duke-Genfi Rahvusvahelise Õiguse Instituudis. Alates 2006. aasta juulist töötas ta avaliku, rahvusvahelise, Euroopa, põhiseadusliku õiguse ning õigusfilosoofia lektorina Bruno Simma ja Georg Nolte õppetoolis, Ludwig-Maximiliansi ülikoolis Münchenis.
Töö.
Ta on avaliku ja rahvusvahelise õiguse õppetooli juhataja Georg-Augusti ülikoolis Göttingenis. 
Andreas Paulus esitati FDP poolt Põhiseadusliku Kohtu kohtuniku kandidaadiks ning ta valiti sellesse ametisse 5. märtsil 2010. Ta kuulub Kohtu Esimesse Senatisse.
Tegevus advokaadina.
Paulus oli Saksamaa Liitvabariigi nõunik LaGrandi juhtumis Saksamaa ja USA vahel. Samuti tegutses ta Saksamaa esindajate nõunikuna Liechtensteini ning Saksamaa vahelises Certain Property-Fall juhtumis Haagi Rahvusvahelises Kohtus.
Pae maastikukaitseala

Pae maastikukaitseala asub Raplamaal Kehtna vallas Pae külas. 33 ha suuruse kaitseala eesmärk on kaitsta karstivormide ning ajaloomälestiste poolest rikast maastikku.
Kaitseala moodustati 2006. aastal juba 1959. aastast kaitse all olnud Pae karstiala baasil. Pae karstialale jääb Eesti mandriosa suurim karride ala.
Tüüp 74 (liikurhaubits)

Tüüp 74 oli Jaapani 105 mm liikurhaubits, mida kasutati aastatel 1975–2000. See jagab mitmeid komponente samal ajal konstrueeritud soomustransportööriga Tüüp 73. Tüüp 74 kere konstrueeris Komatsu, torni ja haubitsa aga Jaapani Terasetööstus. Esimesed prototüübid valmisid 1969. ja 1970. aastal, liikurhaubits standardiseeriti 1974. aastal kui Tüüp 74. Tootmine algas 1975. aastal ja lõpetati 1978. aastal. Selleks ajaks oli toodetud 20 masinat, misjärel otsustati efektiivsema 155 mm liikurhaubitsa Tüüp 75 kasuks. 
Kirjeldus.
Pearelvaks on 105 mm haubits ja selle jaoks on masinas kaasas 30 mürsku. Maksimaalne laskekaugus on 14,5 km ja mürsu maksimaalne algkiirus 645 m/s. Haubitsal on suudmepidur ja gaasiejektor. Lisaks pearelvale on veel torni peal paremal pool 12,7 mm kuulipilduja M2 Browning (õhutõrjeks). Masin on varustatud ABK relvade vastase filtrisüsteemiga ja ujuvekraanide abil saab ka vees liikuda.
Kere on jagatud kolmeks sektsiooniks: ees paremal paikneb juht, ees vasakul mootor ja taga paikneb suletud torn koos pearelvaga. Juht pääseb masinasse läbi peakohal asuva luugi, mis on varustatud pöörleva periskoobiga. Relvameeskond siseneb tavaliselt läbi nelinurkse luugi masina tagaosas. Lisaks on kaks nelinurkset luuki torni külgedel ja kaks ümmargust luuki torni peal (parempoolse juures asub õhutõrjekuulipilduja). 
Tüüp 74 on viis kummikattega maanteeratast, väändvedrustus ja kummalgi pool viienda ratta juures on hüdraulilised amordid. 
Kasutamine.
Tüüp 74 ainsad kasutajad olid Jaapani Omakaitsejõud. Viimati kasutati seda tüüpi liikurhaubitsaid 2. Suurtükiväe rügemendis Asahikawas, Hokkaidōl. 
ÜRO konventsionaalsete relvade registri andmetel oli 2000. aastal kasutusel veel 12 masinat, 2001. aastal enam mitte ühtegi.
Ehmes-pehmekoor

Ehmes-pehmekoor ("Cantharis nigricans") on putukaliik pehmekoorlaste sugukonnast.
Ehmes-pehmekoor on saleda kehaga 8–11,5 mm pikkune röövtoiduline mardikas, kes närib lisatoiduna õite pehmeid osi. Ta kehakatted on pehmed ja kattetiivad painduvad. Kattetiibadel on püstised hallid karvad. Tundlad on niitjad ja pikad.
Ehmes-pehmekoorlastel on hoiatusvärvus – eesselja serv ja pea eesosa on kollased. Nende kehas tekkiv mürk on kaitseks lindude ja teiste putukate eest.
Nende rööveluviisiga vastsed elavad metsakõdus ja mullas ning süstivad oma ohvrite kehasse mürki ja seedemahlu kasutades selleks oma teravate mõõkjate lõugade sees olevaid kanaleid. Pärast imevad vastsed tekkivat poolvedelat toidumassi.
Mimar Sinan

Mimar Sinan (osmanitürgi خواجه معمار سنان آغا; "Koca Mi‘mār Sinān Āğā") (9. mai 1490 või 1489 – 8. juuni 1588) oli Osmanite riigi peaarhitekt ja ehitusinsener sultanite Suleiman I, Selim II ja Murad III ajal. Ta oli rohkem kui 300 suure ehitise vastutav arhitekt.
Sinani peateosed on Selimiye mošee Edirnes, mida ta ise pidas oma suurimaks saavutuseks, Süleymaniye mošee İstanbulis ja Mehmed Paša Sokolovići sild. Tema õpilaste seas oli Sedefhar Mehmet Ağa, kes projekteeris kuulsa Sinise mošee. Kokku projekteeris ta 476 ehitist (neist 196 on siiani alles). 
Sinan sündis Kapadookias Kayseri linna lähedal kristlastest vanemate peres, tema ristinimi oli tõenäoliselt Joseph või Yusuf. Tema vanemad võisid olla armeenlased või kreeklased.
Tema järgi on nimetatud İstanbuli Mimar Sinani Ülikool.
Siimu Loogma

Siimu Loogma (21. mai 1947 Tallinn – 4. august 2011 Tartu) oli Eesti poliitik.
Ta lõpetas aastal 1970 Tallinna Polütehnilise Instituudi elektroonikainsenerina ja aastal 1975 Tartu Riikliku Ülikooli psühholoogina.
Ta töötas Eesti Näituste AS-i arengudirektorina, paar viimast aastat nõunikuna.
Loogma kuulus 17. juulist 2002 Eestimaa Rahvaliitu. Ta oli Rahvaliidu aseesimees. Aastal 2002 kandideeris ta kohalikel valimistel Tallinnas ringkonnas nr. 7 (Pirital), kuid ei osutunud valituks. Aastal 2005 kandideeris ta kohalikel valimistel Tallinnas ringkonnas nr. 7 (Pirital) Sotsiaaldemokraatliku Erakonna nime all (Sotsiaaldemokraatlik Erakond ja Eestimaa Rahvaliit moodustasid valimisliidu), kuid ta ei osutunud valituks. Aastal 2007 kandideeris ta Riigikogu valimistel, kuid ei osutunud valituks. Aastal 2009 kandideeris ta kohalikel valimistel Tallinnas ringkonnas nr. 7 (Pirital) Erakond Eestimaa Rohelised nimekirjas, kuid ei osutunud valituks.
4. augustil 2011 uppus ta Emajõkke.
Isiklikku.
Siimu Loogma oli abielus, tal on täiskasvanud poeg ja tütar.
532

532. aasta (DXXXII) oli Juliuse kalendri järgi liigaasta, mis algas neljapäeval. Arvu 532 on selle aasta tähistamiseks kasutatud alates varakeskajast, kui Euroopas sai valdavaks Anno Domini ajaarvamine.
Juan Mata

Juan Manuel Mata García (sündinud 28. aprillil 1988 Burgoses) on Hispaania jalgpallur, kes mängib Türgi kõrgliigaklubis Galatasaray poolkaitsjana.
Juan Mata jalgpallikarjäär algas klubis Real Oviedo, 15-aastaselt kolis aga jalgpallur Madridi Reali akadeemiasse. 
2007. aastal ostis ta Valencia CF, kus sai Juan Mata põhikoosseisu mängijaks. 28. märtsil 2008 lõi poolkaitsja kaks väravat Copa del Rey poolfinaalmängus Barcelonaga, kindlustades Valencia koha finaalis. Finaalis Getafega avas Juan Mata juba 4. minutil skoori ja Valencia võitis mängu 3:1.
Suvel 2011 liitus Mata Londoni Chelseaga, üleminekusumma oli 28 miljonit eurot. 27. augustil 2011 oma esimeses mängus Chelsea meeskonnas lõi Juan Mata värava Norwich Cityle. Juan Mata valiti Chelsea aasta jalgpalluriks aastatel 2012 ja 2013.
Kui suvel 2013 sai Chelsea peatreeneriks José Mourinho, pääses Mata vähem väljakule ning jaanuaris 2014 müüdi ta Manchester Unitedisse 37,1 miljoni naelsterlingi eest.
Tartu Postimees

Tartu Postimees on piirkondlik ajaleht, mille paberväljaanne ilmub ajalehe Postimees lisana. Tartu Postimeest annab välja AS Postimees Grupp ning seda levitatakse peamiselt Tartus, Tartu- ja Jõgevamaal. 
Tartu Postimehe toimetus asus kuni 2016. aastani aadressil Gildi 1, praegu on toimetuse aadress Ülikooli 2a. 
Postimehe toimetuse Tallinna kolimisest kuni 2015. aastani oli lehe peatoimetaja Vahur Kalmre. 13. aprillist 2015 kuni 31. maini 2017 juhtis toimetust Tiina Reinart. Alates 1. juunist 2017 on Tartu Postimehe peatoimetaja Rannar Raba.
Danny Philip

Danny Philip (sündinud 5. augustil 1953) on Saalomoni Saarte poliitik, 25. augustist 2010 11. novembrini 2011 Saalomoni Saarte peaminister.
Aastatel 1995–1996 ning juulist 2000 kuni juunini 2001 oli ta välisminister. Ta oli aastatel 1997–2000 Rahva Progressiivse Partei esimees, seejärel asutas Demokraatliku Reformipartei, mille põhieesmärk on riigi põhiseaduse reformimine. Reformipartei liidrina valiti ta pärast 2010. aasta parlamendivalimisi peaministriks. 
Ta on hariduselt inglise keele õpetaja.
Danny Philip kuulus parlamenti aastatel 1984–2001 ning on uuesti parlamendi liige alates 2010. aastast.
Nikola Gruevski

Nikola Gruevski (sündinud 31. augustil 1970 Skopjes) on Põhja-Makedoonia poliitik, kes oli 27. augustist 2006 kuni 18. jaanuarini 2016 Makedoonia peaminister.
Nikola Gruevski on õppinud majandusteadust ja töötanud rahanduse alal.
Ta on alates 2003. aastast kristlik-demokraatliku partei VMRO-DPMNE esimees.
Aastatel 1999–2002 oli ta rahandusminister.
Kafue jõgi

Kafue jõgi on jõgi Sambias, Zambezi jõe lisajõgi.
Jõe pikkus on 960 km ja valgla pindala 155 000 km².
Kafue saab alguse soiselt alalt 1350 meetri kõrgusel platool Kongo DV piiri lähedal ja suubub Zambezisse Chirundu lähedal. Jõgi voolab valdavalt põhjast lõunasse, läbi Copperbelti kaevanduspiirkonna ja Kafue rahvuspargi. Kafue kaldal asuvad muu hulgas Kafue ja Kitwe.
Jõe vett kasutatakse laialdaselt põldude niisutuseks.
Jõele on rajatud Itezhi-Tezhi ja Kafue Gorge'i pais.
Kafue

Kafue on linn Sambias Lusaka provintsis.
Linna geograafilised koordinaadid on . Kafue asub Lusakast Livingstone'i viiva maantee ja raudtee ääres.
Kafue on saanud nime Kafue jõe järgi, mille kaldal linn asub.
2000. aasta rahvaloenduse järgi elas linnas 45 890 inimest.
Linnas on toiduainete-, keemia-, naha- ja tekstiilitööstuse ettevõtteid.
Malta pistrik (film 1941)

"Malta pistrik" (inglise "The Maltese Falcon") on 1941. aastal linastunud Ameerika Ühendriikide "film noir", mille lavastas režissööridebüüdi teinud John Huston. Linateos põhineb Dashiell Hammetti samanimelisel romaanil. 
1989. aastal tunnistati film kultuuriliselt oluliseks ning võeti USA Kongressi raamatukogu National Film Registrysse.
Tunnustus.
1942. aastal oli "Malta pistrik" nomineeritud kolmele Oscarile, sealhulgas ka parima filmi kategoorias, kuid ei võitnud neist ühtegi.
Edgar Haavik

Edgar Haavik on olnud kahe eesti sporditegelase nimi:
Anette Uluots

Anette Uluots (sündinud Anette Tobber; 26. juuni 1901 Vana-Tänassilma vald, Viljandimaa – 9. juuni 1995 Stockholm) oli Jüri Uluotsa abikaasa.
Ta õppis aastail 1921–1926 (lõpetas) Tartu Ülikoolis õigusteadust, abiellus 12. juunil 1926 Jüri Uluotsaga. Nende lapsed olid Viia Uluots-Wiget ja Erik Uluots.
1944. aastal põgenes ta Rootsi. Pärast Jüri Uluotsa surma abiellus ta 1949. aastal rootsi ajaloolase, major Folke Wernstedtiga.
August Kruuv

August Kruuv (29. jaanuar 1899 Kirepi vald, Tartumaa – 1968) oli eesti laevaomanik ja -ehitaja.
Ta teenis vabatahtlikuna Vabadussõjas.
August Kruuvile kuulus neli lotja ja kolm mootorpaati. 1936. aastal alustas ta mootorpaadi Tempo ehitamist, mis pidi valmima tema poja Hando Kruuvi sünni ajaks ja lasti vette 2. mail 1937. 1939. aastal valmis teine mootorpaat Koidula.
1940. aastal lasi nõukogude võim tema laevad konfiskeerida.
Eksam

Eksam (ladina "examen" 'läbikatsumine, uurimine') on teadmiste, oskuste ja vilumuste kontrollimine ning hindamine. Sageli seostatakse eksameid õppeasutustega, näiteks koolidega. 
Pidevast hindamisest erinevalt annab eksam õpitulemuste koondhinnangu.
Eksami sooritajat nimetatakse eksaminandiks ja eksami korraldajat või hindajat eksamineerijaks. Eksaminand vastab eksamineerija esitatud küsimustele kas suuliselt, kirjalikult või teeb mingisuguse praktilise töö. 
Kulude kokkuhoiuks ja eksmineerija isikust vähem sõltuva hindamistulemuse saamiseks kasutatakse ka valikvastustega teste. 
Valikvastustega eksameid on lihtne arvuti abil korraldada. Näiteks kasutati juba 1965 (?). aastal Tallinnas liikluseksamil lihtsamat elektrilist eksamimasinat, kus tuli kümnele küsimusele valida õige vastus nelja valikvastuse seast. Enne eksamimasina kasutusele võtmist kasutati 8 x 8 ruudustikku, kuhu eksaminand pidi märkima ristiga õiged vastused. Märgitud vastuste kontrollimiseks kasutati trafaretti ehk šablooni, mis kujutas endast plaati, kus õigete vastuste kohal olid augud. See plaat asetati täidetud vastuste lehele, et eristada õiged ja valed vastused.